Last Dance (τραγούδι της Stefania)

Το "Last Dance" είναι ένα τραγούδι της Στεφανίας Λυμπερακάκη, το οποίο κυκλοφόρησε ψηφιακά στις 10 Μαρτίου 2021. Είναι γραμμένο από τον Δημήτρη Κοντόπουλο, τη στιχουργό Σάρον Βον και την ομάδα παραγωγής Arcade (Παύλος Μανώλης, Αναστάσιος Ράμμος, Diveno, Γκάμπριελ Ράσελ, Λουκάς Δαμιανάκος). Το τραγούδι, εκπροσώπησε την Ελλάδα στο Διαγωνισμό Τραγουδιού της Eurovision 2021 στο Ρότερνταμ της Ολλανδίας. Η Stefania επαναεπιλέχθηκε ως η εκπρόσωπος της χώρας από τον εθνικό ραδιοτηλεοπτικό φορέα την Ελληνική Ραδιοφωνία Τηλεόραση (ΕΡΤ), μετά την ακύρωση του προηγούμενου διαγωνισμού στον οποίο θα συμμετείχε. Το κομμάτι είναι ένα 80's Ντανς ποπ τραγούδι. Το "Last Dance" στον μεγάλο τελικό της Eurovision 2021, κατέλαβε την δέκατη θέση, με 170 βαθμούς.

 Στις 18 Μαρτίου του 2020, την ημέρα της ακύρωσης του διαγωνισμού του 2020, η ΕΡΤ ήταν από τους τέσσερις πρώτους ραδιοτηλεοπτικούς φορείς (οι άλλοι ήταν το AVROTROS της Ολλανδίας, το RTVE της Ισπανίας και το UA:PBC της Ουκρανίας) που επιβεβαίωσαν τη συμμετοχή τους στον επόμενο διαγωνισμό και τη συνέχιση της συνεργασίας τους με τον καλλιτέχνη που ήταν να τους εκπροσωπήσει το 2020, στην προκειμένη περίπτωση η Stefania. Το "Last Dance" είναι γραμμένο από τους Δημήτρη Κοντόπουλο, τη στιχουργό Σάρον Βον και την ομάδα παραγωγής Arcade που την αποτελούν οι Παύλος Μανώλης, Αναστάσιος Ράμμος, Diverno και Γκάμπριελ Ράσελ. Στις 7 Ιανουαρίου 2021, το "Last Dance" ανακοινώθηκε ως ο τίτλος του επιλεγμένου τραγουδιού, με την κυκλοφορία του στο κοινό να πραγματοποιείται στις 10 Μαρτίου του 2021. Στις 10 Μαρτίου 2021, το επίσημο μουσικό βίντεο έκανε πρεμιέρα από την υβριδική πλατφόρμα της ΕΡΤ, το ERTFLIX, ενώ αργότερα κυκλοφόρησε στο YouTube μέσω του επίσημου καναλιού της Stefania. Σε πλατφόρμες μουσικής και μέσα συνεχούς ροής, θα κυκλοφορήσει στις 12 Μαρτίου. Το μουσικό βίντεο γυρίστηκε στην Αθήνα το Φεβρουάριο του 2021 και κυκλοφόρησε την ίδια μέρα με την πρεμιέρα του τραγουδιού, στις 10 Μαρτίου 2021. Ο Κωνσταντίνος Καρύδας, ο οποίος σκηνοθέτησε το μουσικό βίντεο για το "Supergirl", επαναεπιλέχθηκε για να σκηνοθετήσει το επίσημο βίντεο και αυτής της χρονιάς. Αποκάλυψε στοιχεία για το ύφος του βιντεοκλίπ, το οποίο θα έχει γυρίσματα σε στούντιο και εξωτερικούς χώρους, αισθητική από πίνακες ζωγραφικής, ονειρικές εικόνες και πολλά εφέ Ανέφερε, επίσης, ότι το βιντεοκλίπ αφηγείται μία ιστορία φανταστική και ονειρική, η οποία πατάει στο μήνυμα του τραγουδιού ότι όλα στη ζωή είναι περαστικά και ότι κάθε τέλος φέρνει μια καινούργια αρχή. Πρόσθεσε επίσης ότι το βιντεοκλίπ θα είναι διαφορετικό από τη σκηνική παρουσίαση του τραγουδιού στο Ρότερνταμ.Το επίσημο μουσικό βίντεο έκανε πρεμιέρα στις 10 Μαρτίου 2021 στις 17:00 EET μέσω του ERTFLIX, την υβριδική πλατφόρμα της ΕΡΤ και μέσω του επίσημου καναλιού της Stefania στο YouTube στις 22:00 EET. "Χρησιμοποιώντας στοιχεία από την ελληνική μυθολογία, όπως τον Πήγασο και τον Άτλαντα, δοσμένα μ’ έναν ονειρικό, αλλά ταυτόχρονα και σύγχρονο τρόπο", αναδεικνύεται το κεντρικό μήνυμα του τραγουδιού, που είναι η φράση "Κάθε τέλος είναι πάντα και μια νέα αρχή". Γι’ αυτό και κλείνει με "το φως που πάντα νικάει το σκοτάδι". Στις 18 Μαρτίου 2020, η Ελληνική Ραδιοφωνία Τηλεόραση (ΕΡΤ) ανακοίνωσε την Ελληνο-Ολλανδή τραγουδίστρια Stefania ως την Ελληνίδα εκπρόσωπο για το Διαγωνισμό Τραγουδιού της Eurovision 2021. Η Stefania ήταν να εκπροσωπήσει την Ελλάδα στην προηγούμενη ακυρωμένη έκδοση του διαγωνισμού. Στις 10 Μαρτίου 2021, το τραγούδι "Last Dance" κυκλοφόρησε επίσημα. Η 65η έκδοση της Eurovision, έχει προγραμματιστεί να πραγματοποιηθεί στο Rotterdam Ahoy στο Ρότερνταμ της Ολλανδίας και θα αποτελείται από δύο ημιτελικούς που θα πραγματοποιηθούν στις 18 και 20 Μαΐου, και τον μεγάλο τελικό στις 22 Μαΐου 2021. Σύμφωνα με τους κανονισμούς της Εurovision, κάθε συμμετέχουσα χώρα, εκτός από τη διοργανώτρια χώρα και τις "Μεγάλες Πέντε", που αποτελούνται από τη Γαλλία, τη Γερμανία, την Ιταλία, την Ισπανία και το Ηνωμένο Βασίλειο, πρέπει να προκριθεί από έναν από τους δύο ημιτελικούς για να διαγωνιστεί στον τελικό. Στις 17 Νοεμβρίου 2020, η EBU επιβεβαίωσε ότι δεν θα διεξαχθεί η ημιτελική κλήρωση κατανομής για το διαγωνισμό του 2021. Αντ' αυτού, οι ημιτελικοί θα έχουν την ίδια σύνθεση χωρών όπως καθορίστηκε από την κλήρωση κατανομής των ημιτελικών του διαγωνισμού του 2020, που πραγματοποιήθηκε στις 28 Ιανουαρίου 2020 στο Δημαρχείο του Ρότερνταμ. Η Ελλάδα τοποθετήθηκε στον δεύτερο ημιτελικό, που θα διεξαχθεί στις 20 Μαΐου 2021, και έχει προγραμματιστεί να εμφανιστεί στο πρώτο μισό του σόου.Ο Φωκάς Ευαγγελινός ανακοινώθηκε ως καλλιτεχνικός διευθυντής για τη συμμετοχή, υπεύθυνος για τη χορογραφία της χώρας. Η Stefania επί σκηνής θα πλαισιώνεται από τέσσερις χορευτές: τον Γιώργο Παπαδόπουλο (καλλιτεχνικός διευθυντής και χορογράφος της Ελληνικής συμμετοχής στο διαγωνισμό του 2014), το Νίκο Κουκάκη, το Μάρκο Γιακουμόγλου και τον Κώστα Παυλόπουλο. Το προσωπικό προσαρμόστηκε από το YouTube. ΤοποθεσίεςΗχογραφήθηκε στα Vox Studios (Αθήνα, Ελλάδα) Έγινε μίξη στα Cinelab Studios (Μόσχα, Ρωσία) Έγινε master στα Studio DMI (Λας Βέγκας, Νεβάδα, ΗΠΑ)ΠροσωπικόΠρώτη φωνή – Stefania Τραγουδοποιοί – Δημήτρης Κοντόπουλος, Arcade, Σάρον Βον (Sharon Vaughn) Παραγωγή – Δημήτρης Κοντόπουλος, Arcade Μίξη – Αντρέι Κονοπλέφ (Andrei Konoplev) Mastering – Λούκα Πρετολέσι (Luca Pretolesi) Ηχογράφιση – Άρης Μπίνης